Spis č.: MK/A/2021/11394
VÝZVA

na predkladanie ponúk pre zákazku s nízkou hodnotou v rámci postupu verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 1/2019 

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	Ing. Jaroslav Polaček
Sídlo: 		Trieda SNP 48/A, 040 01 Košice			
	
Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE. O prípadné vysvetlenie výzvy a ďalších podkladov je potrebné požiadať včas prostredníctvom záložky „KOMUNIKÁCIA“.

2.	Názov predmetu zákazky: Výpočtová technika

Zákazka je na: dodanie tovaru1) 

3.	Stručný opis predmetu zákazky: 
50 ks počítačov All in One, 9 ks grafických staníc, 30 ks notebookov s príslušenstvom, 60 ks LCD monitorov 

4.	CPV Kód:
30213300-8 Stolový počítač
30213100-6 Prenosný počítač
30231310-7 Ploché displeje
30237000-9 Časti a príslušenstvo počítačov a spotrebný materiál k nim

5.	Predpokladaná hodnota zákazky (bez DPH): 67 204,40 € 

6.	Základné zmluvné podmienky: 
-	Miesto dodania tovaru: Magistrát mesta Košice, Trieda SNP 48/A, 040 10 Košice
-	Lehota na dodanie  predmetu zákazky: 60 dní od uplatnenia objednávky
-	Splatnosť faktúr: 30 dní

7.	Lehota na predkladanie ponúk (vrátane skenovaných dokladov):
 Do: 6. apríla 2021

8.	Stanovenie ceny

-	Do ceny je potrebné zapracovať aj cenu za dopravu na miesto dodania. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 

9.	Predkladanie dokladov a ponuky:

a)	Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom jazyku. Ponuky zaslané po termíne na predkladanie ponúk, v inom jazyku alebo inak nebudú brané do úvahy a nebudú vyhodnocované. Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými  dokladmi, ak sú požadované. Ponuka musí byť predložená na celý predmet zákazky. 

10.	Podmienky účasti a doklady sú nasledovné:
Podmienky účasti:
1. Uchádzač musí byť oprávnený dodávať požadovaný tovar
2. Uchádzač nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
3. U uchádzača nesmie byť dôvod na vylúčenie pre konflikt záujmov podľa § 40 ods. 6 písm. f) zákona.
 
Na preukázanie splnenia podmienok účasti je potrebné predložiť tieto doklady:
1. Uchádzač doklad o oprávnení dodávať požadovaný tovar nepredkladá. Verejný obstarávateľ si túto skutočnosť overí v Zozname hospodárskych subjektov vedenom Úradom pre verejné obstarávanie, prípadne v Registri právnických osôb, podnikateľov a orgánov verejnej moci; ak by vyhľadávanie v príslušnom registri nebolo možné, v takom prípade bude uchádzač požiadaný o doplnenie daného dokladu,
2. Podpísané čestné vyhlásenie,
3. Uchádzač doklad o konflikte záujmov nepredkladá. V prípade vylúčenia uchádzača, dôkazné bremeno je na verejnom obstarávateľovi. 

Ďalšie požadované doklady :
Vlastný návrh plnenia predmetu zákazky - Konkrétny ponúkaný typ zariadenia aj s jeho PN (partition number)

11.	Kritériá na hodnotenie ponúk sú: Cena . 
Spôsob hodnotenia kritéria je nasledovný: Úspešným uchádzačom bude ten, kto splní podmienky účasti a požiadavky na predmet zákazky a zároveň bude mať najnižšiu prijateľnú celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne  ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu a nedokázal si tieto doklady sám dohľadať.

         Mgr. Marcel Čop v.r.
...................................................
								Riaditeľ Magistrátu mesta Košice

Prílohy: 
1.	Podrobný opis predmetu zákazky
2.	Čestné vyhlásenie